Title: Categoria per defecte en La Flama del Canigó. Una mica d'història.
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'La Flama del Canigó. Una mica d'història.'

Contesta les preguntes que tens a continuació.
- El massís del Canigó és l'última gran elevació muntanyosa dels Pirineus, abans de la seva arribada al mar, a la zona del Cap de Creus. La Pica del Canigó és el punt més alt, quina altitud té?
- El massís, tot i ser de Catalunya, administrativament és francès. Amb quin nom coneixem aquesta part de Catalunya?
- Per què quan es parla d'aquella zona es diu que fou el bressol de Catalunya?
- Que consti documentalment, qui va fer i quan la primera ascensió al cim?

Q: Qui va escriure el poema èpic Canigó, poema que donà al català modern el seu estatut de llengua literària?
A: Jacint Verdaguer / Mossèn Cinto / Mossèn Cinto Verdaguer
Feedback ("Jacint Verdaguer"): MOLT BÉ!
Feedback ("Mossèn Cinto"): MOLT BÉ!
Feedback ("Mossèn Cinto Verdaguer"): MOLT BÉ!

La Flama del Canigó

“Durant tot l’any, Perpinyà guarda el foc de la Flama del Canigó. El dia 22 de juny aquesta flama es puja fins al cim del Canigó, on s’encén la llenya que han portat des de diferents parts dels Països Catalans el diumenge abans durant l’Aplec del Canigó. Aquests feixos de llenya portats per representants de diferents punts del país serveixen per encendre la foguera que, la nit de Sant Joan, crema dalt del cim i de la qual s’agafa foc nou per ser retornat a Perpinyà.
Després de l’encesa, es dóna sortida a les torxes i els fanalets, que escampen el foc per tots els pobles i ciutats del país. Cada població organitza la rebuda de la Flama, durant la qual s’encenen les diferents fogueres de Sant Joan i es llegeix el missatge que reafirma la pertinença a un mateix poble.
La Flama es reparteix pels pobles mitjançant una llarga cadena de relleus, que van distribuint el foc amb tots els mitjans possibles –a peu, amb bicicleta, amb cotxe i, fins i tot, a cavall– i és rebuda a cada vila pels seus respectius habitants. Diverses entitats i la societat civil en general contribueixen, així, a escampar aquest foc, símbol d’unitat i diàleg. Es calcula que amb la Flama del Canigó s’encenen unes 30.000 fogueres des de la Catalunya del Nord fins al País Valencià, passant per la Franja, el Principat i les Illes Balears.” Òmnium
- Consulta l'enllaç que tens a continuació. El Canigó. La muntanya màgica de Catalunya.

- Llegeix els primers paràgrafs i l'apartat que porta per títol La muntanya sagrada dels catalans i realitza les tres primeres activitats.

Explica o comenta aquest fragment del text que acabes de llegir:

"El poema èpic Canigó té per quadre les llegendes canigonenques del naixement de Catalunya, que farà prendre consciència a diversos intel·lectuals de la riquesa i valor de la llengua catalana."

Q: Dates històriques del naixement de la Flama del Canigó
- Després de la 2a. Guerra Mundial, les fogueres de Sant Joan gairebé havien desaparegut a la Catalunya Nord. A finals, però, de la dècada dels 40, diferents personalitats de la zona comencen a recuperar alguns costums propis del país, entre ells l'encesa de fogueres per Sant Joan.
- L'any 1955, una colla de gent del Roselló encenen la nit de Sant Joan una foguera al cim del Canigó, i animen gent de diferents pobles a encendre la seva foguera tan bon punt la vegin encesa. L'èxit fou gran.
- Durant els següents anys, són molts els pobles de la Catalunya Nord que se sumen a la iniciativa.
- Des de l'any 1964 de la foguera del cim del Canigó se'n baixa una flama que es deixa permanentment encesa al Castellet de Perpinyà, i que servirà per a l'encesa de la foguera del proper any.
- L'any 1966, la Flama travessa la frontera del Coll d'Ares i se celebra un aplec de germanor entre catalans del nord i del sud.
- A partir de 1967 s'inicien les primeres rutes de la Flama del Canigó pel Ripollès i Osona i el 1968 arriba a Barcelona. Fou l'inici d'una tradició que ha anat en augment, que s'ha estès pels diferents Països Catalans, i que al mateix temps que ha donat aquest sentit d'unió i sentiment de catalanitat, ha contribuït a perpetuar les fogueres, pròpies de la nit de Sant Joan.

Aparella
- Les fogueres de Sant Joan, després de la 2a. Guerra Mundial, a la Catalunya Nord, | pràcticament havien deixat d'encendre's.
- Una colla de joves, però, les van recuperant i | l'any 1955 n'encenen una a la Pica del Canigó, acció que ajuda a recuperar-ne la tradició.
- Des del 1964, el foc que encèn la foguera del Canigó | es manté permanent al Castellet de Perpinyà.
- L'any 1966 la Flama travessa per primera vegada la frontera pel Coll d'Ares, | on s'hi celebra un aplec que uneix catalans del nord i del sud.
- A partir de 1967 la Flama inicia la seva ruta | cap a les comarques d'Osona i el Ripollès.
- És l'inici de la Flama del Canigó, que el 1968 ja arriba a Barcelona | i que, actualment, porta el foc a la majoria de fogueres de Sant Joan.

Q: Amb els anys, la Flama del Canigó ha anat enriquint el seu ritual:
- Missatge de la Flama del Canigó, que es llegeix a l'arribada de la Flama a cada poble i abans d'encendre's la foguera.
- Arribada i lliurament de la Flama al Parlament de Catalunya.
- L'aplec del Canigó que se celebra el cap de setmana abans de Sant Joan.

L'aplec del Canigó
El cap de setmana abans de Sant Joan, centenars de persones vingudes d'arreu dels Països Catalans realitzen el primer ritual de la Flama del Canigó: Pujar al cim per deixar-hi els feixos de llenya que cadascú ha portat des del seu poble, vila, barri o ciutat. Els feixos que es deixen apilats al voltant de la creu que corona el cim porten una cinta amb el nom del poble, vila, barri o ciutat. Són molts els que hi incorporen dibuixos fets per nens i nenes i també textos dedicats al caire simbòlic de la festa.

Tenint en compte el text que acabes de llegir indica quina de les tres opcions sintetitza millor el contingut que aporta.
- Augment dels rituals. (Alerta! No és el més complet.)
- Augment dels rituals / Exemples concrets d'aquests rituals / Descripció d'un d'aquests rituals. (MOLT BÉ!)
- S'han ampliat els rituals, per exemple, el missatge de la Flama, l'arribada de la Flama al Parlament de Catalunya i l'aplec del Canigó. (Alerta! Pràcticament és una còpia de la primera part del text.)
A: Augment dels rituals / Exemples concrets d'aquests rituals / Descripció d'un d'aquests rituals.