Title: La Flama del Canigó. El meu article
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

La Flama del Canigó

Actualment són moltíssimes les fogueres de Sant Joan que s’encenen amb el foc de la Flama del Canigó. El foc que transporten els portadors de la Flama, mitjançant relleus i realitzant un bon gruix d’itineraris diversos, ha estat encès en la gran foguera que des de la nit del 22 al 23 de juny crema al cim de la Pica del Canigó (Pirineus Orientals), amb llenya portada des de molts diversos punts dels Països Catalans. La foguera del Canigó s’encén cada any amb el foc d’una flama que es manté viva d’un any per l’altre al Museu del Castellet de Perpinyà, des del 1964. El 22 de juny, catalans del nord -membres de l’associació excursionista «Cercle dels Joves» de Perpinyà- porten la flama des del Castellet fins a la pica del Canigó, per encendre la foguera que repartirà la flama que, de poble en poble arreu dels Països Catalans, encendrà els Focs de Sant Joan.

La tasca que se us encomana és que feu un article o reportatge relacionat amb la Flama del Canigó i que ha de tenir els següents apartats.
- Explicar breument què és la Flama del Canigó. Història, organització, simbolisme...
- La relació que té la Flama amb les fogueres de Sant Joan.
- Explicar com arriba al vostre poble, vila o ciutat, quina ruta segueix. En el supòsit que no disposeu d'informació, trieu un poble, vila o ciutat del qual hi hagi informació en els enllaços que se us proporcionen.

Per fer-lo, a més de la informació que fins aquí heu treballat podeu consultar els següents enllaços.
- La Flama del Canigó. Article
- Festes.org. Breu explicació
- Rutes de la Flama. Web d'Òmnium on hi consten les principals rutes i centres de repartiment de la Flama.
- L'encesa de la Flama. Vídeo
- L'arribada de la Flama a la plaça de Sant Jaume a Barcelona. Vídeo
- Imatges al Google. Si en feu recordeu que cal citar el lloc d'on traieu les imatges.