Title: Guia didàctica
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

Bloc que serveix per introduir la festa de Sant Joan i fer evident que estem davant d'una festa o celebració amb una gran riquesa de continguts.

Sant Joan
- Text introductori. Serveix per començar a familiaritzar l'alumnat amb la gran riquesa simbòlica que hi ha al voltant de la nit de Sant Joan i serveix per animar-los a conèixer-la un xic.

La nit de Sant Joan
- Text que relaciona la nit de Sant Joan amb rituals i costums comuns a molts llocs d'Europa i fins i tot del nord d'Àfrica, deixant constància que la gran riquesa màgica i simbòlica d'aquest nit és hereva de diferents tradicions culturals.

El solstici d'estiu
- Text que tant serveix per recordar què és el solstici d'estiu com per relacionar l'arribada dels solsticis amb diferents creences i la celebració de rituals ben diversos, en bona part de les antigues cultures, herència que perdura en les festes actuals, com ara el Nadal i la nit de Sant Joan.

La saviesa dels refranys
- Tasca. Es proposa que interpretin o expliquin cinc refranys tenint en compte les informacions que han anat trobant en els textos anteriors.

Els elements de la festa
- Text que presenta el gruix de continguts o d’elements que conformen la festa de Sant Joan i que la converteixen en una de les festes amb major riquesa màgica i simbòlica del nostre calendari.

Qüestionari dels elements de la festa
- El títol expressa clarament el contingut del qüestionari.