Title: Guia didàctica
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

El títol fa una clara descripció del contingut del tema. Es presenten alguns poemes al voltant de la festa, es treballa amb refranys que s'hi relacionen per acabar animant-los a escoltar algunes cançons que s'han compost al voltant de la festa. I evidentment no es podia acabar el tema d'altra manera que endolcint-lo amb algunes receptes de la coca de Sant Joan.

Poemes de Sant Joan
- Tasca. Es presenten quatre poemes de cadascun dels quals han de fer una breu explicació on consti quin o quins elements de la màgica nit de Sant Joan hi són presents.

Himne dels focs de Sant Joan
- Es proporciona el poema Himne dels focs de Sant Joan que va escriure Joan Maragall i s'anima a llegir-lo. Us correspon a vosaltres completar la lectura amb altres utilitats.

Sant Joan. Nit màgica i refranys
- Activitat JClic. Treballa amb diversos refranys populars que fan referència a la diversitat d'elements que com han anat veient conformen la gran riquesa de la nit de Sant Joan.

La nit de Sant Joan
- Tasca. Es proporciona la lletra i la música de la cançó La nit de Sant Joan, de Jaume Sisa, corresponent a l'espectacle de Dagoll Dagom. L'alumnat ha d'anotar aquells elements de la lletra que troben que fan referència als diferents elements propis de la nit de Sant Joan.

Per Sant Joan
- Es proporciona la lletra i un vídeo amb la cançó que amb aquest títol va compondre Joan Manuel Serrat. Es recomana que es fixin, sobretot, en el record d'infantesa que manifesta el compositor.

Els festers de Sant Joan
- Enllaç a un vídeo de la cançó Els festers de Sant Joan del conjunt valencià Al Tall.

La coca de Sant Joan
- S'hi incorporen tres enllaços amb receptes diverses de la coca de Sant Joan. Potser hi haurà a la classe alumnes que provin de fer-la.