Title: Les falles pirinenques
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

Fins ben entrada la segona part del segle XX, molts pobles dels Pirineus, sobretot de les comarques de l'Alta Ribagorça, i dels dos Pallars, era habitual que fessin córrer les falles. Aquesta tradició en moltes d'aquestes poblacions coincidia amb la nit de Sant Joan. La despoblació, però, que a partir de la segona part del segle XX patiren aquests municipis, contribuí que la tradició minvés i en molts pobles acabés perdent-se.
Afortunadament, però, la tradició es conservà en algunes poblacions i últimament, fins i tot, algunes l'han recuperada.

La tasca que us proposem és que realitzeu una petita recerca sobre aquest costum tan ancestral i el convertiu en un reportatge, que podeu presentar o bé en format Word o Power Point, centrant-vos bàsicament en les falles més populars i conegudes: Les falles d'Isil.

El reportatge ha d'englobar els següents aspectes.
- Què són les falles. Citar alguns llocs on se celebren.
- Les falles d'Isil:
  - Situació geogràfica.
  - Com construeixen les falles?
  - Quan comença la baixada i qui les baixa? Des d'on i fins on?
  - Quin ritual fan al cementiri del poble? I a l'arribar al poble?
  - Completeu-lo amb altres aspectes que, tenint en compte les informacions consultades, considereu interessant d'incorporar-les.
- Evidentment, si hi incorporeu fotos citeu-ne la procedència.

Per a la realització del reportatge, podeu consultar els següents enllaços:
- Serps de foc.
- Les falles dels Pirineus
- Les falles d'Isil. Article
- La Festa de les Falles d'Isil
- Festes Catalunya
- Les falles d'Isil 2007. Vídeo
- Falles de Durro. Acordionistes. Vídeo
- Falles Isil. Imatges