Title: Investiguem
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

Aquí us proposem sis temes sobre els quals fer una petita investigació. La intenció és que la informació majoritàriament l'heu d'aconseguir a partir d'entrevistes o converses amb persones que coneguin el tema que heu escollit.

Us en proposem un de general:
- La festa major. En aquest cas es tracta sobretot que acabeu coneguent els principals aspectes d'una festa major actual. La millor font d'informació és gent de la comissió organitzadora. Per a la realització de l'informe convé que almenys hi apareguin els següents apartats:
  - Comissió de festes i finançament.
  - Actes que s'organitzen. Breu descripció.
  - Ambientació dels espais festius.
  - Com la viu la gent.

Els altres cinc, cada un abasta un element concret. Es tracta d'elements que sovint formen part de les festes majors. D'acord amb el professorat podeu escollir-ne d'altres. En aquest cas, i tenint en compte que el que es persegueix és que parleu i entrevisteu la gent que sap del tema, no us proposem cap guió. Simplement el que es vol és que amb les vostres entrevistes i converses acabeu realitzant un petit informe o treball d'allò que per a vosaltres ha estat una descoberta.
1. La colla de diables
2. El bestiari festiu (aligues, mulasses, dracs, serpents...)
3. Els castellers
4. L'engalanament dels carrers
5. Els gegants i capgrossos

Evidentment, penjar la vostra investigació al fòrum ajudarà a donar-li més vida, al mateix temps que servirà de font d'informació per a la resta.