Title: Investigant el poder de les herbes
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

En la següent tasca, hi ha tres propostes de treball.

D'acord amb el professor o la professora, hauríeu d'organitzar-vos de tal manera que aproximadament un terç de l'alumnat investigui sobre la primera tasca, un segon terç sobre la segona i l'altre terç sobre la tercera.
En el supòsit que la tercera tasca considereu que es difícil de poder realitzar, dividiu la classe en dos grups. La tasca, però, que us toqui cal fer-la individualment.

TASQUES:
1. A partir dels dos textos que heu llegit i consultant la informació de l'enllaç les herbes màgiques, elaboreu cinc fitxes, cadascuna de les quals ha de tenir les següents parts:
  1. Nom de l'herba o planta corresponent
  2. Virtuts que se li atribueixen
  3. Text o textos d'on heu tret la informació (cal tenir en compte que, si d'una herba o planta se'n parla en dos o en els tres textos, cal fer-los constar tots.)
2. Trieu cinc de les herbes o plantes que surten citades en els textos que heu llegit i en l'enllaç les herbes màgiques. D'aquestes cinc feu-ne una fitxa sobre les seves propietats curatives, aprofitant la informació que trobeu a la xarxa. La fitxa ha de tenir les següents parts:
  1. Nom de l'herba o planta corresponent
  2. Propietats curatives que se li coneixen
  3. Lloc web d'on heu tret la informació
3. Demaneu a persones grans, pare o mare, avi o àvia, parents, veïns o veïnes, si coneixen algun remei o alguna recepta en què es faci servir alguna herba collida la nit de Sant Joan. Per a cada herba feu-ne una fitxa que ha de tenir les següents parts:
  - Nom de l'herba o planta corresponent
  - Virtuts que se li atribueixen
  - Persona que us ha donat la informació
  - Data en què us ha donat la informació

Quan tingueu la tasca enllestida, tramateu-la en un fitxer Word.