Title: Guia didàctica
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

En aquest tema s'anima l'alumnat a conèixer i aprofundir sobre el foc com a element festiu i s'incideix en la seva presència en la festa de Sant Joan.

La presència del foc
- Text que fa evident com el foc continua tenint un fort protagonisme en la festa de Sant Joan, tant a través de les fogueres com també en la pirotècnia.

El simbolisme del foc - el foc festiu
- Qüestionari. Es planteja, a partir de breus informacions, com el foc ha estat i continua essent un element amb un fort simbolisme festiu.

Les fogueres de Sant Joan. Un xic d'història
- Text que fa un breu recorregut dels orígens i la història de les fogueres al solstici d'estiu: els orígens i la seva extensió geogràfica, la seva pervivència al llarg dels segles i les fogueres actuals.

Focs al solstici d'estiu. Un xic d'història
- Activitat Hot Potatoes que treballa al voltant del contingut del text anterior.

Nit de fogueres
- Text que se centra ja molt concretament en les manifestacions on el foc esdevé el veritable protagonista de la nit de Sant Joan.

Fogueres populars - fogueres institucionals
- Qüestionari molt obert que el que busca és que coneguin el sentit ritual de les antigues fogueres i, si és el cas, l'associïn a alguns costums i pràctiques que actualment encara es mantenen.

Construcció i enceses de fogueres
- Tasca. Se'ls proposa que realitzin un Power Point relatiu a l'encesa de fogueres en diferents llocs del món. Se'ls proporciona un enllaç on trobaran fotos i informació de gran quantitat de fogueres de diferents indrets del món.