Title: Compartim
Course: Sant Joan, el pròleg de les festes majors d'estiu (SECUNDÀRIA) - LA CULTURA POPULAR A L'ESCOLA. Les festes populars, materials digitals

Us queden pocs dies per començar les llargues vacances d'estiu. Durant aquest període de ben segur que les vostres experiències festives seran moltes i possiblement molt riques i profitoses. És possible, al mateix temps, que molts i moltes de vosaltres participareu en festes o activitats festives de caire popular. Potser hi descobrireu aspectes que us agradaria compartir amb altres companys i companyes de l'institut, però que l'allunyament que suposen les vacances no us ho permeten.

Sortosament, el món d'internet, per a vosaltres ja ben habitual, ha obert una nova possibilitat de compartir que no podem desaprofitar. En aquest sentit, el fòrum que aquí us proposem és un món obert a totes les vostres experiències festives, que directament o indirectament estiguin relacionades amb el món de les festes o activitats festives de caire popular.

Qualsevol de les vostres experiències és una font de riquesa informativa, i us animem a convertir aquest fòrum precisament en això: EN UN TRESOR VIU I DINÀMIC QUE LES NOSTRES EXPERIÈNCIES I APORTACIONS ENGRANDEIXEN AL LLARG DE L'ESTIU.

Potser, quan el tinguem ben ple, ens adonarem de la gran diversitat que entre tots i totes representem: des de qui ha participat fent de portador de la Flama del Canigó, o col·laborant en la construcció d'algun castell o en una colla de diables, fins als que ho heu passat de meravella als balls o concerts d'alguna festa major. I per què no, aportant-hi la descoberta d'alguna festa pròpia de poblacions, comarques o països diferents al nostre, si es dóna el cas.

Ei! A què ve aquesta proposta! QUIN ROTLLO!, potser pensareu. El repte que us proposo és: PROVEU-HO I POTSER A FINALS D'ESTIU PENSAREU BEN DIFERENT!